Ligi 650 tonni kaaluvat allveelaeva transporditi nii veest välja kui ka maismaal õhkpatjadel ning laeva tõmbas Eesti Vabadusvõitluse Muuseumist laenatud soomustransportöör BTS-4. Enne angaaridesse viimist sai allveelaev Lembit  veel viimase lihvi maismaal: laev värviti, ballasttankid puhastati mustusest ja sodist, valmistati torpeedoaparaadi katteluugid ja mõnes kohas parandati kereplaadistust. Sel nädalal jätkuvad mõningad värvimistööd ka angaarides sees.